b'\n_START_ARTICLE_\nAle\xc5\xa1 Gabri\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLeta 1994 je na Filozofski fakulteti Univerze v Ljubljani doktoriral iz zgodovine. Od leta 1987 je zaposlen na In\xc5\xa1titutu za novej\xc5\xa1o zgodovino, kjer preu\xc4\x8duje odnos predstavnikov dr\xc5\xbeave in politi\xc4\x8dne oblasti do predstavnikov kulture in izobra\xc5\xbeenstva po 2. svetovni vojni. Napisal je tri samostojne monografije in je soavtor pomembnega Slovenskega zgodovinskega atlasa (2011). Je tudi soavtor u\xc4\x8dbenikov zgodovine za devetletko in gimnazijo._NEWLINE_V letih 2001-2004 je bil urednik Kronike - \xc4\x8dasopisa za slovensko krajevno zgodovino in od leta 2009 je urednik in\xc5\xa1titutske zbirke Razpoznavanja/Recognitiones. Od \xc5\xa1tudijskega leta 1996/97 na Fakulteti za dru\xc5\xbebene vede Univerze v Ljubljani predava zgodovino slovenske kulture._NEWLINE_Leta 2018 je bil izvoljen za predsednika Slovenske matice.'